Avleiðingarnar hava verið stórar, men øll hava tikið uppgávuna á seg og loyst hana til fulnar. Tað hevur eydnast at hildið smittuna burtur frá øllum stovnum og tilboðum Almannaverksins. Tað er at fegnast og verða takksom um. Men hóast, at virksemið fer í gongd aftur, so verður framvegis stórur dentur lagdur á at halda smittuna burtur. Dentur verður lagdur á at halda frástøðu í stovninum, reinførið verður hildið á hægsta stigi, og annars verður virksemið skipað soleiðis, at borgarar og starvsfólk ikki savnast fleiri enn 50 fólk á einum stað. Virksemið yvirskipað: Viðskiftadepilin og fyrisitingin virka sum vanligt, tá starvsfólkini koma aftur á skrivstovurnar 7. mai. Serlig atlit verða framhaldandi tikin til borgarar í vandabólki. Virksemið útgreinað: Vitjanir: Frá 7. mai verður latið upp fyri vitjanum eftir nærri avtalu. Bæði fyri vitjanum inn í búfyriskipanir, og at borgarar kunnu fara heim til avvarðandi á vitjan. Dagtilboð til vaksin: Í flestu dagtilboðum verður fult virksemi frá 7. mai. Í nøkrum dagtilboðum er neyðugt at taka atlit til fysiskar karmar og sjúku hjá borgarum. Miðað verður eftir fullum virksemi 30. juni. Umlættingarstovnar: Samdøgursvirksemið á umlættingarstovnunum letur upp 7. mai. Borgarar í vandabólki verða vardir eina tíð enn, og hetta kemur at hava við sær, at fult virksemi ikki verður fyrr enn 30. juni. Vard verkstøð: Latið verður stigvíst meir upp frá 11. mai. Klubbvirksemið: Frá 7. mai letur klubbvirksemið upp aftur. Barnaverndarstovnar: Frá 7. mai verður í mest møguligan mun farið aftur til somu skipan við vitjan sum undan korona. Hóast tað nú verður farið aftur til vanliga virksemið í Almannaverkinum, so hevur stovnurin framvegis eitt vakið eyga við smittustøðuni í samfelagnum og í Almannaverkinum. Hagtøl-Farspor við hagtølum hjálpa heimasíðueigarum at skilja, hvussu vitjandi samvirka við heimasíður við at savna og geva dulnevndar upplýsingar. Marknaðarførsla-Farspor við marknaðarførslu verða brúkt til at fylgja slóðini hjá vitjandi tvørtur um heimasíður. Endamálið er at vísa lýsingar, sum eru viðkomandi fyri einstaka brúkaran og harvið virðismiklari fyri útgevarar og triðjaparts lýsarar.